Dowe Fokus Des 2002/Jan 2003 - Die ideale vrou
S� lyk die ideale vrou
'Sy pak die werk aan met krag, haar hande staan vir niks verkeerd nie.
As sy praat, is dit met wysheid; as sy leiding gee, is dit met liefde. Haar
kinders prys haar, haar man bewonder haar.' Spreuke 31:17,26,28
Di� vrou wat Lemuel se ma beskryf, gee die meeste van ons 'n geweldige minderwaardheidskompleks. Want nie net is sy die volmaakte huisvrou nie, maar sy is ook 'n 'vervaardiger, invoerder, bestuurder, grondbesitter, boer, kleremaker, stoffeerder en handelaar!' (Die Bybel in praktyk). En dis nog lank nie al nie. Sy is meer werd as edelstene. Sy staan douvoordag op. Sy pak haar werk aan met krag. Sy het 'n oop hand vir die armes. Sy skinder nie, en sy het nie probleme met haar man of kinders nie. En hierdie vrou het geen elektriese apparate gehad om haar werk ligter te maak nie. Sy kon nie haar kos klaargaar by die supermark gaan koop nie. Sy moes haar en haar huisgesin se klere self maak - tog 'lag sy oor die dag wat kom' (Spreuke 31:25, 1953-vertaling).
Die geheim van hierdie merkwaardige vrou kry ons in vers 30b: '�. as sy die Here dien, d�n verdien 'n vrou om geprys te word'. Hierdie vrou met haar besonderse eienskappe vertrou dag vir dag op die Here vir krag en bemoediging. Nie een van ons het genoeg tyd tot ons beskikking om so 'n Spreukevrou te kan wees nie, maar ons kan wel by haar kers opsteek en sorg dat haar geheim deel van ons word. Elkeen van ons kan wel 'n vrou wees 'wat die Here dien'.
En wanneer jy hierdie ideale vrou van Spreuke 31 se geheim in jou eie lewe toepas, s�l jy ontdek dat jou huiswerk sommer ligter word. Dat jy jou kinders beter hanteer, dat jou huwelik sal blom
Here ek is jammer dat ek baiemaal ontevrede is oor al die verantwoordelikhede wat 'n huis en 'n gesin van my vra. Help my om my werk met die gesindheid van die Spreukevrou aan te pak, en maak my 'n vrou wat gewillig is om U te dien. Amen.